# NAUJIENOS

#### Export

Export as PDF Export as ODT Export as RTF Export as HTML

# Nuo 2023.12.07 šis vartotojo vadovas nepildomas.

# StockM atnaujinimas 2023.12.07.

Naujas StockM Vartotojo vadovas.

Naują StockM Vartotojo vadovą rasite meniu: ? -> Vartotojo vadovas.

# StockM atnaujinimas 2023.11.30.

1. Informacija SKU grafike apie ALT SKU įtraukimą į užsakymą.

Nuo šiol ALT SKU įtraukimas į užsakymą yra nurodytas pagrindinio SKU grafike. SKU grafike užveskite pelę ant užsakymo trikampėlio, atsidarys langas su informacija apie užsakymą (-us) ir prie užsakymo numerio matysite ALT SKU kodą.

2. Papildoma Kiekio kelyje informacija.

Lango "Asortimentas" stulpelyje "Kiekis kelyje" matote mygtuką. Mygtukas aktyvus priklausomai nuo to ar yra kiekio kelyje ar nėra. Paspaudus jį atsidaro langas, kuriame išvardinti:

- atvykstantys užsakymai,
- ALT SKU, jei jie yra užsakyme,
- atvykstantys kiekiai pagal atskirus užsakymus,
- pastabos prekei (SKU), jei jos yra nurodytos.

Iš šio lango per pieštuką galite patekti tiesiai į atvykstančio užsakymo vidų.

3. ABC mover skaičiavimų patikslinimas.

- Nuo šiol ABC mover skaičiavimuose dalyvauja ir DTO būvis.
- Jei SKU bus atgaivinamas iš būvio NA, šiame stulpelyje matysite žymę NEW. Išimtis, kai SKU būvis buvo pervestas į NA mažiau nei prieš savaitę - tokį atvejį vertinam kaip žmogišką klaidą ir žymės NEW nededame.

# StockM atnaujinimas 2023.10.26.

1. NA būvio SKU Akcijose ir Sezonuose.

Jei SKU būvis NA ir jis įtrauktas į Akciją ar Sezoną, tai prasidėjus tiek Akcijai, tiek Sezonui, sistema nekeis būvio tokiam SKU ir nepradės su juo jokių veiksmų.

2. SKU kortelių su būviu NA šalinimas.

Atliktas pakeitimas šalinant NA būvio SKU iš StockM. Jei nusprendžiate, kad StockM'e nereikia laikyti NA būvio SKU kortelių, tokį nustatymą atlieka StockM atstovai.

Iki pakeitimo sistema ištrindavo tik tuos NA SKU, kurie būdavo NA visose sandeliuose.

Po pakeitimo, kai toks nustatymas įjungtas, pervedus SKU būvį į NA laukiama 7d. ir tik tuomet trinama kortelė sandėlyje, neatsižvelgiant į SKU būvį kituose sandėliuose.

# StockM atnaujinimas 2023.08.10.

1. Duomenų bazės apimtis.

Diegiant StockM yra derinamas SKU buferių, kuriuos planuojama valdyti StockM'e, kiekis. Kitaip sakant Duomenų bazės apimtis.

Buferių skaičiavimas atliekamas kasdien duomenų mainų metu.

Buferių skaičiavimo formulė:

1 *TA = 3 *TO = 3 ND = 1 CD = 1 CD2 = 1 CD3 = 5 ALT = 10 NM = 10 NA.

Užduočių juostoje nuo šiol yra punktas "Duomenų bazės apimtis." Paspaudus ant jo, atsidarys langas, kuriame matysite:

- buferių ribą;
- paskaičiuotus, pagal aukščiau nurodytą formulę, sistemoje esančius buferius;
- kiek duomenų bazės % išnaudota;
- kiek yra atskirų būvių buferių: *TA,​ *TO, ND, NM, ALT, NA.

Kol duomenų bazės apimtis nesiekia 90 %, rodoma, kad užduotis neaktyvi.

Kai duomenų bazės apimtis pasieks:

- 90% sistemoje esančių buferių, užduočių juostoje matysite kiek procentų sudaro duomenų bazė.
- 100% sistemoje esančių buferių - procentą matysite oranžiniame fone.

Apimčiai viršijus limitą 10% ir daugiau pasirodys žinutė apie viršytą nustatytą limitą.

Buferių skaičių galite susimažinti:

- teisingai nustatant būvius. Pasitikrinkite, gal yra *TA SKU, kurie iš tikrųjų yra *TO ar NM. O gal yra SKU, kuriuos galite pervesti į NA.
- peržiūrėkite įspėjimą "Prekės duomenys neatsinaujino > kaip 7 dienas" - gal jų jau nevaldysite StockM'e, perveskite į NA.
- NA SKU istoriją paprastai matote už 3 mėn. (pagal nustatymą SM Admin'e). Galima nustatyti, kad trintų NA SKU, kai jis NA visuose sandėliuose. Dėl nustatymo pakeitimo kreipkitės į StockM.
- peržiūrėkite sandėlius, gal yra tokių, su kuriais nedirbate, bet sistemoje jie vis dar aktyvūs.

Jei nepavyks sumažinti buferių skaičiaus iki limito, susisiekim dėl naujo limito derinimo.

2. Nukainavimai/nurašymai ataskaitoje „Atsargų dinamika“.

Padaryta galimybė stebėti įmonės SKU nukainavimų / nurašymų kitimą.

Jei iš apskaitos į StockM atiduodate tokias operacijas, nuo 2023.08.13 d. galėsite jas matyti Atsargų dinamikos ataskaitoje.

Legenda grafiko apačioje:

# StockM atnaujinimas 2023.08.03.

Lango "Šiandien" pakeitimas - papildytas grafikas "A SKU".

Pakeitimas aktualus ir matomas klientams, tik turintiems aktyvius RM* būvius (valdantiems žaliavas).

Nuo šiol grafikas jiems vadinasi "A & RM SKU" ir jame matoma:

- Jei klientas valdo TIK žaliavas (tik RM* SKU) - grafike bus atvaizduoti tik RMTA SKU;
- Jei valdo mišrius SKU (DT*, MT* ir RM*)- grafike bus atvaizduota A ir RMTA SKU situacija;
- Jei valdo tik DT* ir MT* SKU - matys tik A SKU.

# StockM atnaujinimas 2023.07.13.

1. Naujų SKU eliminavimas iš optimizacijos.

SKU turintys žymę NEW nuo šiol nedalyvauja užsakymo optimizavimo procese.

Užsakymo optimizavimo metu, sistema nekeičia SKU su žyme NEW kiekio ir naujų SKU su šia žyme eilučių neprideda.

2. Nustatymas Vertinti/Nevertinti kiekį kelyje specialiuose užsakymuose.

StockM'e, užsakymų sąrašų languose, specialiems užsakymams nuo šiol bus galima redaguoti stulpelį "Kiekis kelyje".

Jei sukursite specialų užsakymą be kiekio kelyje, bet vėliau iškils poreikis tą kiekį matyti kelyje, uždėkite prie užsakymo "varnelę" šiame stulpelyje ir išsaugokite. Esant poreikiui kiekio kelyje nematyti - ištrinkite ją.

"Kiekio kelyje "varnelę" galite uždėti/nuimti ir užsakymo viduje, užsakymo galvoje šalia pastabų laukų.

Reguliariems užsakymams šio lauko keisti negalima.

3. Pertekliaus atvaizdavimas "Šiandien" lange be PTO užsakymų.

StockM'e "Šiandien" lange nuo šiol galite matyti perteklių (%) be PTO užsakymų.

Užveskite pelę ant "i" ikonėlės prie Pertekliaus, kad išsiskleistų informacinis langas.

# StockM atnaujinimas 2023.06.29.

Pasirinkto filtro rodymas pagal nutylėjimą.

Jei norite, jog StockM lange visada automatiškai matytųsi jūsų pasirinktas filtras - išsaugokite filtrą "Filtrų nustatymų sąraše", jį pasirinkite kaip numatytąjį, bei išsaugokite pasirinkimą.

# StockM atnaujinimas 2023.06.20.

Papildomas padalinių poreikis.

Nauja funkcija, skirta įvertinti papildomą padalinių poreikį ir jį užsakyti.

Kam funkcija skirta? Kai padalinių SKU rezervacijos, PTO užsakymai yra dideli, arba smarkiai išauga jų buferiai, o tiekėjas yra centrinis sandėlis, kuriame nepakanka kiekio tam poreikiui išpildyti

Kaip veikia? Formuojant užsakymą išoriniam tiekėjui, papildomai įvertina SKU poreikį padaliniuose ir, jei reikia, į centrinį sandėlį užsako daugiau.

Esant poreikiui naudotis šia funkcija, kreipkitės į StockM komandą.

Nustatymas veikia įmonės mastu, t.y. visiems SKU, kurie į padalinius tiekiami iš centrinio sandėlio. Papildomas padalinių poreikis persiskaičiuoja su kiekvienu užsakymo formavimu.

Esant įjungtai funkcijai papildomą padalinių poreikį matysite centriniam sandėliui Asortimento lange bei SKU grafike prie užsakymo trikampėlio (SKU grafike matomas tik tuomet, kai jis > 0).

# StockM atnaujinimas 2023.06.08.

Nuoroda/nukreipimas į užsakymą SKU grafike.

Galite atsidaryti užsakymą iš SKU grafiko. Paspauskite SKU grafike užsakymo trikampėlį ir atsidarys nurodyto užsakymo langas.

Jei tą dieną SKU buvo formuoti keli užsakymai, atsiradusioje lentelėje galite pasirinkti, kurio užsakymo langą norite atidaryti.

# StockM atnaujinimas 2023.06.01.

Papildomas nustatymas Sezonų modulyje.

Sezonų modulyje: "Trys brūkšneliai" -> MODULIAI -> SEZONAI, galite nurodyti papildomą pradžios veiksmą: "Būvį pakeisti į *ТО sezono pradžios dieną."

Šį nustatymą rinkitės, jei norite, kad sezono pradžios dieną SKU, kurie yra suvesti sezone, būviai būtų pakeisti į *ТО.

Išimtis yra CD1, CD2, CD3 ir ALT būviams. SKU su šiais būviais aprašytas sezono veiksmas nevyks.

Sezono pabaigoje SKU sąrašui pasikeitimai vyks pagal nurodytą sezono pabaigos veiksmą.

# StockM atnaujinimas 2022.11.23.

Valiutos pasirinkimas ataskaitoje "Atsargų dinamika".

Jei atsargų dinamikos informaciją norite matyti kita, o ne pagrindine valiuta - pasirinkite ją atsargų dinamikos lange ir spauskite "Rodyti grafiką". Pasirinkime matysite valiutas, kurios yra nurodytos StockM'e: Sąrašai -> Valiuta.

# StockM atnaujinimas 2022.10.05.

GAMINTOJO LAUKAS SKU KORTELĖJE

Po atnaujinimo atsirado daugiau būdų kaip priskirti gamintoją prie SKU. Dabar:

- Gamintoją galima perduoti iš apskaitos;
- Esamą centrinio sandėlio tiekėją prie SKU automatiškai priskirti ir kaip gamintoją (nustatymą atlieka StockM komanda);
- Gamintoją galima suvesti StockM’e rankiniu būdu arba užkelti per L11 lentelę.

Gamintojai StockM’e bus matomi Tiekėjų sąraše.

Jei norėsite priskirti Gamintoją prie SKU, reikės uždėti varnelę tiekėjo kortelėje “Aktyvus gamintojas”.

# StockM atnaujinimas 2022.10.03.

NAUJAS StockM MENIU.

StockM'e bus pakeistas meniu - keisis tik meniu išdėstymas ir kai kurių langų pavadinimai. Langų funkcijose pakeitimų nebus. Žemiau galite susipažinti su nauju meniu:

ASORTIMENTAS - matysite atsargas.

UŽSAKYMAI:

- KURTI NAUJĄ – buvo „Kurti užsakymus“
- NEIŠSIŲSTI – buvo „Nauji užsakymai“
- ATVYKSTANTYS – buvo „Atvykstantys užsakymai“
- PIRKĖJŲ (PTO) – buvo „PTO užsakymai“
- ATVYKĘ ARBA ATŠAUKTI – buvo „Išsiųstų užsakymų istorija“

PARAMETRAI:

- BUFERIAI
- TIEKIMO GRAFIKAS
- TIEKĖJO SKU INFORMACIJA
- SKU GRUPĖS

- MODULIAI
- SĄRAŠAI
- ATASKAITO

- VARTOTOJO VADOVAS
- VIDEO MOKYMAI
- STOCKM ATNAUJINIMAI

# StockM atnaujinimas 2022.09.14.

TRUMPO GALIOJIMO SKU (PER)

Trumpo galiojimo SKU valdyti StockM‘e yra skirti du moduliai PER ir PER2 (papildomai apmokęstinamas).

Ar SKU patenka į trumpo galiojimo SKU sąvoką sprendžiama pagal tai, kiek daugiausia užsakymų per galiojimo laiką sistema gali padaryti.

Norint naudoti tokį nustatymą, klientas turi pateikti, o StockM atstovas sistemoje nustatyti užsakymų formavimo dažnumo slenkstį,

Ar SKU yra trumpo galiojimo, ar ne, galima matyti Atsargų lange stulpelyje PER. Jei yra varnelė, vadinasi SKU papuola į šią sąvoką.

# StockM atnaujinimas 2022.08.08.

Pristatome NAUJĄ GALIMYBĘ MŪSŲ KLIENTAMS:

papildomus duomenis savo specialių ataskaitų poreikiams klientas gali pasiimti per StockM API.

Per eilę metų pastebėjome klientų poreikį iš StockM atsargų ir asortimento valdymo sistemos gauti daugiau duomenų į VVS. Tai duomenys, sugeneruoti ir esantys tik StockM sistemoje. Siekdami savo klientams padėti įgyvendinti kitus jiems reikšmingus tikslus, suteikiame prieigą prie StockM duomenų per API jungtį, kurios pagalba, klientas galės iš StockM sistemos pasiimti jam reikiamus duomenis ir susigeneruoti savo specifines ataskaitas, analizuoti informaciją ir priimti sprendimus.
Tuo tarpu StockM sistemos veikimo principai nesikeičia ir lieka orientuoti į sėkmingą ir išmintingą atsargų valdymą.

https://www.stockm.eu/stockm-api-nauja-galimybe-klientams/

Turite klausimų ir norite juos aptarti, susisiekite algirdas@stockm.lt

# StockM atnaujinimas 2022.06.27.

Galimybė pakartotinai persiųsti jau išsiųstą užsakymą.

StockM yra galimybė persiųsti pakartotinai atvykstantį užsakymą el.laišku.

Po atnaujinimo padaryta galimybė pakartotinai persiųsti atvykstantį užsakymą ir į apskaitą. Tai gali atlikti vartotojai turintys Admins teises. Reikia:

- atfiltruoti atvykstančius užsakymus;
- pažymėti norimus pakartotinai išsiųsti užsakymus;
- spausti "Siųsti pakartotinai"
- atsidariusiame lange pasirinkti norimą variantą:

Jei tuos pačius veiksmus atlieka kitas teises, nei Admins turintis vartotojas, jam matomas tik pasirinkimas siųsti el. laišku (-ais).

# StockM atnaujinimas 2022.06.16.

1. Įspėjimas: AK<Buf (Akcijinis kiekis yra mažesnis už buferį).

Įspėjimas parodo DTA būvio SKU, kuriems vyksta akcija (skaičiuojama nuo akcijos veiksmų prasidėjimo) ir paskaičiuotas ar nurodytas Akcijinis kiekis yra mažesnis už buferį.

2. Centro likučio išskirstymas - papildoma informacija.

Kai tiekėjas yra centrinis sandėlis, SKU likučio jame gali nepakakti išpildyti regionų poreikiui. Todėl formuodamas užsakymus StockM‘as centrinio sandėlio likutį skirsto pagal tiekėjo kortelėje vartotojo nurodytą sąlygą, kaip elgtis, jei tiekėjas, centrinis sandėlis, neturi pakankamo likučio.

- Jei formuojant užsakymus StockM pilnai išskirstydavo likutį centriniame sandėlyje, naujų užsakymų lange, stulpelyje "Likęs CNT kiekis po skirstymo" matydavote 0.
- Jei kiekį išskirstydavo nepilnai, stulpelyje "Likęs CNT kiekis po skirstymo" matydavote likučio reikšmę.
- Stulpelio reikšmė persiskaičiuodavo tik duomenų mainų metu.

- Po atnaujinimo, jei vartotojas padidins, kuriame nors užsakyme SKU kiekį ir šis padidinimas viršys likusį CNT kiekį po skirstymo, šiame stulpelyje SKU eilutėje matysite neigiamą reikšmę. Tai signalas, kad centriniame sandėlyje nepakanka likučio šio užsakymo išpildymui. Tuo pačiu prie pakeisto kiekio matysite raudoną šauktuką.
- Siunčiant tokį užsakymą, sistema informuos, jog užsakymo išsiųsti nepavyko ir, kad "likęs CNT kiekis per mažas užsakyti norimą SKU kiekį".
- Reikės patvirtinti ar tęsti atliekamą veiksmą:

- Jei patvirtinsit, užsakymas bus išsiųstas su vartotojo pakoreguotais kiekiais, kurie yra nurodyti užsakyme siuntimo metu.
- Jei nepatvirtinsit, užsakymas liks naujų užsakymų lange. Galėsite įeiti į užsakymo vidų ir pakoreguoti užsakomą kiekį. Sumažinus kiekį, stulpelyje "Likęs CNT kiekis po skirstymo" reikšmei pasikeitus į 0 ar >0, pranešimo siunčiant užsakymą nemes. Kiekviena SKU korekcija užsakyme įtakos likusio CNT kiekio po skirstymo reikšmę.

3. Naujas PTO2 modelis:

PTO2 - papildomai apmokestinamas ir pasirenkamas modulis, aktyvuojamas tik visai StockM programai.

Skirtas įmonėms, kurios:

- nori matyti PTO užsakymo vykdymo būseną;
- turi skubių PTO užsakymų, kuriuos reikia vykdyti nedelsiant, nelaukiant reguliaraus išoriniam tiekėjui užsakymo formavimo grafiko,

Pagrindinės PTO užsakymo vykdymo sąlygos:

- PTO užsakymas vykdomas vieną kartą. Užsakoma iš tiekėjo nežiūrint esamo likučio sandėlyje;
- PTO užsakymas tiekėjui vykdomas pagal tiekimo reguliarų tiekimo grafiką kartu su reguliariu užsakymu;
- Skubus PTO užsakymas siunčiamas tiekėjui atskiru savarankišku užsakymu;
- PTO užsakymo numeris yra matomas užsakyme tiekėjui;
- PTO užsakymui sistemoje yra priskiriama būsena - lengvas užsakymo vykdymo atsekamumas.

Daugiau informacijos rasite mūsų Wiki: http://wiki.stockm.info/bin/view/User_Manual/Orders/#HSpecial16Bsklient173u17Esakymai28PTO229

# StockM atnaujinimas 2022.03.18.

SKU grupės užrašymas į StockM per šabloną.

SM Admin modulyje duomenis į StockM galima užrašyti šablono pagalba (L11 lentelė).

Po atnaujinimų šablonas (Action -> Import -> Import global SKU data) papildytas nauju SKU grupės stulpeliu - SKU group. Norint pašalinti SKU grupę, stulpelyje prie prekių reikia įvesti tarpo simbolį. Suimportavus šabloną, SKU grupė bus pašalinta.

Papildomos pastabos užsakymo lange.

Užsakymo lange nuo šiol yra trys Pastabos užsakymui (Pastaba užsakymui 1; Pastaba užsakymui 2 ir Pastaba užsakymui 3). Jos yra matomos naujų, atvykstančių ir išsiųstų užsakymų istorijos languose. Pastabų pavadinimus galima keisti pagal poreikį: SM Admin –> Parameters –> Labels (tik Admin teises turintys vartotojai).

Informacija šiuose laukuose vedama tiesiogiai užsakymo lange.

# StockM atnaujinimas 2021.12.30.

CROSS-DOCKING 3 (CD3) funkcija.

Įdiegta nauja CD3 funkcija.

Cross-Docking funkcijos yra naudojamos, kai centriniame sandėlyje SKU yra tik perkraunami (išskirstomi) į parduotuves ar regioninius sandėlius. SKU likučiai centre nepalaikomi.

Cross-Docking funkcijos:

1. CD - užsakymus formuoja parduotuvės, o centrinis sandėlis išsiunčia vieną bendrą užsakymą tiekėjui. Atvykęs kiekis išskirstomas į parduotuves pagal jų užsakymus.
2. CD2 - užsakymus tiekėjui formuoja centrinis sandėlis, surinkdamas einamos dienos visų parduotuvių SKU poreikį. O atvykęs kiekis išskirstomas pagal skirstymo dienos parduotuvių poreikį.
3. CD3 - užsakymus tiekėjui formuoja centrinis sandėlis, surinkdamas tik tų parduotuvių poreikį, kurioms skirstymas vyks šio užsakymo į centrinį sandėlį atvykimo dieną. Bus išskirstomas visas atvykęs kiekis.

Norint naudoti reikiamą funkciją, priskirkite SKU centriniame sandėlyje atitinkamą būvį (CD, CD2, CD3). Jei nematote norimo būvio, kreipkitės į StockM.

Pasiskaityti plačiau galite mūsų Wiki skiltyje "Procesai".

# StockM atnaujinimas 2021.11.17.

Naujos kortelės sukūrimas pagal gautą pto.csv failą

Kartais spec. užsakymų faile pto.csv iš apskaitos į StockM perduodami SKU kodai, kurių nėra StockM‘e. Nuo šiol, gavus tokius SKU faile pto.csv, StockM‘e automatiškai bus sukurtos naujos kortelės.

Kuriant naują kortelę bus įrašomas perduotas SKU kodas, priskiriamas ND būvis. Tiekėjas priskiriamas pagal užsakymo informaciją. MUK ir TNK užrašoma = 1. Likusius prekės kortelės parametrus reikės susitvarkyti vartotojui.

Jei tokia prekės kortelė StockM‘e jau egzistuoja, tačiau nėra tame sandėlyje, ji sandėlyje bus sukuriama analogiškai.

# StockM atnaujinimas 2021.10.20.

1. Papildomi stulpeliai ordered.csv faile.

ordered.csv faile, kuris naudojamas užsakymų redagavimui StockM’e perduodant informaciją iš apskaitos, galima papildomai nurodyti:

· ar tiekėjas patvirtino užsakymą (stulpelis “SupplierConfirmed”)

· Pristatymo datą (stulpelis “ArrivalDate”)

Esant poreikiui turėsite papildyti perduodamą failą šiais stulpeliais ir informuoti StockM.

2. Papildoma informacija kasmėnesinėje ataskaitoje “SKU skaičius”.

Kasmėnesinėje ataskaitoje 604 Monthly analysis (“SKU skaičius”) papildomai matote:

- informaciją apie B požymį turinčias prekes;
- naujus stulpelius: “Perdavimai, Eur”; “Prarasti perdavimai, Eur”; “Prarasti perdavimai, %”.

Ataskaitoje, kur pateikiama informacija per sandėlius, apyvartumas RMTA ir RMTO prekėms skaičiuojamas pagal perdavimus.

# StockM atnaujinimas 2021.10.07.

Užsakymo pristatymo data SKU grafike.

SKU grafike, paspaudus ant užsakymo trikampėlio, galima matyti ir užsakymo pristatymo datą. Data paimama iš atvykstančių užsakymų lango.

# StockM atnaujinimas 2021.09.22.

1. Tiekėjo SKU informacijos užkėlimas.

SM Admin modulyje į StockM galima užkelti visus tiekėjo SKU laukus.

Actions -> Import -> Import supplier SKU data:

- parsisiųskite (Download template) šabloną;
- užpildykite privalomus stulpelius: SKU kodas (SKU code) ir tiekėjo kodas (Supplier code);
- užpildykite stulpelius, kurią informaciją norite užkelti;
- išsisaugokite failą ir prisegę (browse) tame pačiame lange užkelkite į StockM, spausdami “Import file data”.

Šiuos veiksmus gali atlikti tik Admin teisę turintys vartotojai.

2. Nauji stulpeliai Atsargų lange – Esamos atsargos (svoriu, tūriu, pinigais).

Atsargų lange galite matyti informaciją papildomuose stulpeliuose:

· Esamos atsargos (Svoriu)

· Esamos atsargos (Tūriu)

· Esamos atsargos (Pinigais)

Jei stulpelių nematote, atsidarykite juos per stulpelių matomumą.

3. Akcijos PROMO2 modulis: naujas algoritmas pradinio akcijinio kiekio apskaičiavimui.

Pradinio akcijinio kiekio apskaičiavimui padarytas dar vienas algoritmas: 4 (pagal ankstesnių akcijų informaciją PExtra laukuose) - programa ieško akcijos pagal informaciją, nurodytą papildomuose laukuose PExtra 1 ir PExtra 2.

- radusi akciją, naudoja skaičiavimui jos pardavimus.
- neradus akcijos, akcijinį kiekį skaičiuoja iš nustatyto laikotarpio pardavimų (įvertinant nurodytą koeficientą).

# StockM atnaujinimas 2021.09.09.

Papildomas SKU buferio valdymo nustatymas.

Iki šiol automatinis SKU buferio keitimo (didinimo, mažinimo) nustatymas atliekamas tiekėjo kortelėje ir yra vienodas visiems tiekėjo SKU. Dabar kiekvienam SKU, kiekviename sandėlyje galima atskirai nurodyti automatinį buferio keitimą.

Atsargų lange bei SKU kortelėje sukurti stulpeliai:

- "Buferio automatinis didinimas";
- "Buferio automatinis mažinimas".

Juose galimi 3 pasirinkimo variantai:

- Tiekėjo nustatymas – galios tai, kas nustatyta tiekėjo kortelėje.
- Leisti – leis automatiškai keisti SKU buferį nurodytame sandėlyje, nepriklausomai nuo to, kas nustatyta tiekėjo kortelėje.
- Drausti – neleis automatiškai keisti SKU buferio nurodytame sandėlyje, nepriklausomai nuo to, kas nustatyta tiekėjo kortelėje.

# StockM atnaujinimas 2021.09.01.

1. Tiekėjo keitimas užsakyme per ordered.csv failą.

StockM’e galima keisti užsakymo tiekėją per ordered.csv failą, kuris atiduodamas į StockM iš kliento apskaitos:

- tiekėjas, į kurį keičiama, turi egzistuoti sistemoje ir būti aktyvus;
- po tiekėjo keitimo užsakymo numeris lieka tas pats;
- informacija užrašoma tik tada, kai prie visų prekių yra nurodytas tas pats tiekėjas (tiekėjo kodas);
- jei tam pačiam užsakymui prie prekių nurodyti skirtingi tiekėjų kodai, užsakymui neimportuojami jokie pakeitimai. Tokiu atveju fiksuojama klaida ir dublikatai rodomi klaidų faile ftp, error kataloge.

2. Sisteminio įspėjimo “Prekė centre DTO, regione DTA, tiekėjas centrinis sandėlis, bet prekė ne OUT muveris“ papildymas.

Jei prekė regione DTA, tiekėjas - centrinis sandėlis, tačiau tiekėjas neturi atitinkamos prekės kortelės, vartotojai apie tai bus informuoti šiame įspėjime. Nuo šiol įspėjimas skambės taip: "SKU centre *TO arba neegzistuoja, regione *TA, tiekėjas centrinis sandėlis, bet SKU be OUT požymio"

#

Tags:
Created by Administrator on 2015/12/04 11:38

#

This wiki is licensed under a Creative Commons 2.0 license
XWiki Enterprise 11.10.2 - Documentation